2. ΝΟΜΟΘΕΤ. ΔΙΑΤΑΓΜΑ 571 της 2/10 Οκτ. 1941 Περί εξουσιοδοτήσεως του Υπουργού Γενικού Διοικητού Μακεδονίας προς περίθαλψιν και προσωρινήν ενίσχυσιν των καταφυγόντων εις την περιφέρειάν του πληθυσμών. Αφεώρα την προσωρινήν στέγασιν των καταφυγόντων εξ Ανατ. Μακεδονίας και Θράκης ομογενών καλλιεργητών και κτηνοτρόφων. Ετροποποιήθη και συνεπληρώθη υπό των: α)Ν.Δ. 947 της 17 Δεκ. 1941/28 Ιαν. 1942 περί τροποποιήσεως και ερμηνείας διατάξεών τινων του Ν.Δ. 571/1941. β)Ν.Δ. 1107 της 30 Δεκ. 1941/6 Μαρτ. 1942 περί κυρώσεως της μεταξύ Δημοσίου και Α.Τ.Ε. συμβάσεως παροχής εγγυήσεως του Κράτους δια την χορήγησιν καλλιεργητικών δανείων προς τους προσωρινώς εγκαθισταμένους αγρότας. γ)Ν.Δ. 1765 της 22 Αυγ./18 Σεπτ. 1942 περί τροποποιήσεως και συμπληρώσεως του Ν.Δ. 571/1941. δ)Νόμ. 130 της 22/25 Μαΐου 1943 περί κυρώσεως της μεταξύ δημοσίου και Α.Τ.Ε. συμβάσεως χορηγήσεως δανείων προς τους προσωρινώς εγκαθισταμένους αγρότας βάσει του Ν.Δ. 571/1941. ε)Νόμ. 1246 της 25 Ιαν./7 Μαρτ. 1944 περί κυρώσεως της από 22/11/943 μεταξύ Δημοσίου και Α.Τ. Ε. συμβάσεως περί παρατάσεως κλπ. Η ως άνω νομοθεσία εκυρώθη και διετηρήθη εν ισχύϊ δια της υπ’ αριθ. 256 της 7 Μαΐου 1946 πράξεως Υπ. Συμβουλίου. 